title: A Tanács (Euratom) 2015/224 határozata ( 2015. február 10. ) a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló 2007/198/Euratom határozat módosításáról

text:
               13.2.2015

               HU

               Az Európai Unió Hivatalos Lapja

               L 37/8

         A TANÁCS (EURATOM) 2015/224 HATÁROZATA
   (2015. február 10.)
   a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló 2007/198/Euratom határozat módosításáról
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 47. cikke harmadik bekezdésére és 50. cikkére,
   tekintettel az Európai Bizottság javaslatára,
   mivel:

               (1)

               A 2007/198/Euratom tanácsi határozat (1) abból a célból hozta létre a Fúziósenergia-fejlesztési és ITER Európai Közös Vállalkozást (a továbbiakban: a közös vállalkozás), hogy az biztosítsa az Európai Atomenergia-közösség (Euratom) hozzájárulását az ITER Nemzetközi Fúziósenergia-fejlesztési Szervezethez és a tágabb megközelítés keretében Japánnal közösen folytatott tevékenységekhez, valamint hogy előkészítse és koordinálja egy demonstrációs fúziós reaktor és a kapcsolódó létesítmények megépítésének előkészítésére irányuló programot.

               (2)

               A 2013/791/Euratom tanácsi határozat (2) módosította a 2007/198/Euratom határozatot annak érdekében, hogy lehetővé tegye a közös vállalkozás 2014 és 2020 közötti időszakban végzett tevékenységeinek a finanszírozását.

               (3)

               Az „ITER: helyzetjelentés és a továbbhaladás lehetséges irányai” című bizottsági közleményről szóló, 2010. július 12-i következtetéseiben a Tanács arra kérte a Bizottságot, hogy vizsgálja meg és határozza meg, hogy a Bizottság, a tagállamok és a közös vállalkozás milyen módon hajtsák végre az ITER-rel kapcsolatos kötelezettségeiket és feladataikat.

               (4)

               Az ITER-projekt határozott vezetéséről és irányításáról szóló, 2010. november 9-én kiadott bizottsági szolgálati munkadokumentum meghatározta azoknak a tevékenységeknek a részletes listáját, amelyeket nemzetközi szinten főként az ITER-szervezetnek, európai szinten pedig főként a közös vállalkozásnak kell végrehajtania.

               (5)

               Horvátország 2013. július 1-jei uniós csatlakozását követően szükség van a közös vállalkozás alapszabályának módosítására, hogy Horvátország a közös vállalkozás igazgatótanácsában szavazati jogot kapjon. Az alapszabály további módosítására is szükség van a közös vállalkozás vezetésének és irányításának javítása érdekében. Az Európai Atomenergia-közösséget létrehozó szerződésnek a Lisszaboni Szerződés által bevezetett módosításainak figyelembevétele érdekében szükséges az Európai Unió Bíróságára vonatkozó rendelkezésekre tett hivatkozások frissítése is.

               (6)

               A közös vállalkozás igazgatótanácsa a közös vállalkozás alapszabályával összhangban jóváhagyta a 2007/198/Euratom határozatnak a Bizottság által javasolt módosításait.

               (7)

               Létre kell hozni egy igazgatási és irányítóbizottságot annak érdekében, hogy az véleményeket és ajánlásokat készítsen el a kulcsfontosságú dokumentumok igazgatótanács általi elfogadásához. E bizottságnak ezenkívül – az igazgató vagy az igazgatótanács kérésére – tanácsadást kell nyújtania, illetve ajánlásokat kell megfogalmaznia konkrét adminisztratív és pénzügyi kérdésekben. Az igazgatótanácsnak hatáskörrel kell rendelkeznie arra, hogy feladatokat ruházzon át e bizottságra. A közös vállalkozás bármely tagjának jogában áll képviselőt kinevezni e bizottságba.

               (8)

               Létre kell hozni egy, a közbeszerzéssel és szerződésekkel foglalkozó bizottságot, hogy a szerződések és a vissza nem térítendő támogatások odaítélése, valamint a kapcsolódó kérdések tekintetében ajánlásokat fogalmazzon meg a közös vállalkozás igazgatója részére. Az igazgatótanácsnak e bizottság tagjait a tisztségük személyes ellátására kell kineveznie.

               (9)

               Létre kell hozni egy irodát, hogy segítséget nyújtson az igazgatótanácsnak a határozatai előkészítésében. Az igazgatótanácsnak hatáskörrel kell rendelkeznie arra, hogy feladatokat ruházzon át ezen irodára. Az iroda tagjai az igazgatótanács elnöke, az igazgatótanácsi bizottságok elnökei, az Euratom képviselője és az ITER-t befogadó állam (Franciaország) képviselője. Az igazgatótanácsot fel kell hatalmazni arra, hogy további személyeket nevezzen ki az iroda tagjává.

               (10)

               Az Európai Unióról szóló szerződés 17. cikkének megfelelően a Bizottság gondoskodik a Szerződéseknek, valamint az intézmények által a Szerződések alapján elfogadott intézkedéseknek az alkalmazásáról. Ezért a Bizottság jogait meg kell erősíteni annak biztosítása érdekében, hogy az igazgatótanács határozatai összhangban legyenek a közösségi joggal.

               (11)

               Célszerű megszilárdítani a magfúzióval kapcsolatos tudományos és technológiai kutatás területén kijelölt szervezetek hálózatát annak érdekében, hogy a közös vállalkozásnak olyan stabil és hosszú távú kutatás-fejlesztési támogatást nyújtson, amely az európai magfúziós program által már kifejlesztett, illetve a jövőben kifejlesztendő tudáson és know-how-n alapul.

               (12)

               Figyelembe kell venni a 966/2012/EU, Euratom európai parlamenti és tanácsi rendelet (3) és az 1268/2012/EU felhatalmazáson alapuló bizottsági rendelet (4) vonatkozó rendelkezéseit, különös tekintettel a Bizottság belső ellenőrének a közös vállalkozás belső ellenőreként betöltött szerepére.

               (13)

               A 2007/198/Euratom határozat biztosítja a közös vállalkozás tevékenységeinek finanszírozását a 2014 és 2020 közötti időszakban. A közös vállalkozás alapszabálya 12. cikke (1) bekezdésének a) pontja kimondja, hogy az Euratom az Európai Atomenergia-közösséget létrehozó szerződés 7. cikke alapján elfogadott közösségi kutatási és képzési programokon keresztül nyújtja hozzájárulását. A 12. cikk (1) bekezdésének a) pontját módosítani kell annak figyelembevétele érdekében, hogy a 2014 és 2020 közötti időszakra vonatkozó finanszírozást már nem az Euratom-keretprogram keretében fogják rendelkezésre bocsátani.

               (14)

               Ezenfelül helyénvaló a 2007/198/Euratom határozatot naprakésszé tenni a tagok pénzügyi érdekeinek védelmét szolgáló rendelkezések tekintetében.

               (15)

               A 2007/198/Euratom határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2007/198/Euratom határozat a következőképpen módosul:

               1.

               Az 5. cikk a következőképpen módosul:

                           a)

                           az (1) bekezdés a következő mondattal egészül ki:
                           „A közös vállalkozás a pénzügyi szabályzata rendelkezéseinek megfelelően vissza nem térítendő támogatásokat és pénzdíjakat ítélhet oda.”;

                           b)

                           a (2) bekezdést el kell hagyni.

               2.

               A szöveg a következő cikkel egészül ki:
               „5aa. cikk
               A tagok pénzügyi érdekeinek védelme
               A közös vállalkozás megfelelő belső és külső ellenőrzések végzése vagy végeztetése révén gondoskodik arról, hogy tagjainak pénzügyi érdekei kellő védelemben részesüljenek.”.

               3.

               A 9. cikk (3) bekezdése helyébe a következő szöveg lép:
               „(3)   Az Európai Unió működéséről szóló szerződés 263. és 265. cikkében előírt feltételek mellett az Európai Unió Bírósága rendelkezik hatáskörrel a közös vállalkozással – beleértve az igazgatótanács határozataival – szemben indított keresetek tekintetében.”.

               4.

               A melléklet e határozat mellékletével összhangban módosul.

         2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Brüsszelben, 2015. február 10-én.

            a Tanács részéről

            az elnök

         E. RINKĒVIČS

      (1)  A Tanács 2007/198/Euratom határozata (2007. március 27.) a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról (HL L 90., 2007.3.30., 58. o.).

      (2)  A Tanács 2013/791/Euratom határozata (2013. december 13.) a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló 2007/198/Euratom határozat módosításáról (HL L 349., 2013.12.21., 100. o.).

      (3)  Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).

      (4)  A Bizottság 1268/2012/EU felhatalmazáson alapuló rendelete (2012. október 29.) az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).

      MELLÉKLET
      A 2007/198/Euratom határozat melléklete a következőképpen módosul:

                  1.

                  Az 5. cikk a következőképpen módosul:

                              a)

                              a cím helyébe a következő szöveg lép:
                              „Szervek és bizottságok”;

                              b)

                              a (2) bekezdés helyébe a következő szöveg lép:
                              „(2)   Az igazgatótanácsnak a 8a. és a 9a. cikkel összhangban az igazgatási és irányítóbizottság és az iroda nyújt segítséget.”;

                              c)

                              a következő bekezdés kerül beillesztésre:
                              „(2a)   A közös vállalkozás bizottságai az igazgatási és irányítóbizottság, az iroda, a közbeszerzéssel és szerződésekkel foglalkozó bizottság, valamint a műszaki tanácsadó testület (a továbbiakban: a bizottságok)”;

                              d)

                              a (3) bekezdés helyébe a következő szöveg lép:
                              „(3)   Az igazgató a 8b. cikkel összhangban kikéri a közbeszerzéssel és szerződésekkel foglalkozó bizottság tanácsát.
                              (4)   Az igazgatótanács és az igazgató a 9. cikkel összhangban kikéri a műszaki tanácsadó testület tanácsát.”.

                  2.

                  A 6. cikk a következőképpen módosul:

                              a)

                              a (3) bekezdés a következőképpen módosul:

                                          i.

                                          a b) és c) pont helyébe a következő szöveg lép:

                                                      „b)

                                                      alárendelt szerveket hoz létre;

                                                      c)

                                                      kinevezi a bizottságok és a b) pont szerint létrehozott alárendelt szervek elnökeit és tagjait;”

                                                ;

                                          ii.

                                          a d) pontban a „munkaprogramokat” szó helyébe a „munkaprogramot” szó lép;

                                          iii.

                                          az e) pont helyébe a következő szöveg lép:

                                                      „e)

                                                      elfogadja az éves költségvetést (beleértve az adminisztratív és személyzeti költségekkel kapcsolatos külön részeket) és véleményezi az éves beszámolót;”

                                                ;

                                          iv.

                                          az n) pont helyébe a következő szöveg lép:

                                                      „n)

                                                      jóváhagyja a harmadik országokkal, a harmadik országok intézményeivel vagy vállalkozásaival, a harmadik országbeli magánszemélyekkel, valamint a nemzetközi szervezetekkel megkötött együttműködési megállapodásokat és egyéb egyezségeket, kivéve a 3. cikk (1) bekezdésének b)–c) pontjában és a 3. cikk (2) bekezdésének a) pontjában meghatározott tevékenységekre vonatkozó közbeszerzéseket;”

                                                ;

                                          v.

                                          az o) pont helyébe a következő szöveg lép:

                                                      „o)

                                                      a munkaprogram és a források tekintetében elemzi a közös vállalkozás előrehaladásáról szóló éves jelentést;”

                                                ;

                                          vi.

                                          a q) pontot el kell hagyni;

                              b)

                              a (6) bekezdés harmadik és negyedik albekezdésének helyébe a következő szöveg lép:
                              „A Bizottság az ügy hozzá utalását követő egy hónapon belül foglalhat állást az igazgatótanács határozatának jogszerűségéről, ennek hiányában az igazgatótanács határozatát jóváhagyottnak kell tekinteni.
                              Az igazgatótanács a Bizottság álláspontjára figyelemmel felülvizsgálja határozatát annak biztosítása érdekében, hogy az összhangban álljon a közösségi joggal.”;

                              c)

                              a (9) és (10) bekezdés helyébe a következő szöveg lép:
                              „(9)   Eseti alapon hozott ellentétes értelmű döntés hiányában az igazgatótanács ülésein a közös vállalkozás igazgatója és a bizottságok elnökei vesznek részt.
                              (10)   Az igazgatótanács az összes szavazat kétharmadának megfelelő többséggel elfogadja saját eljárási szabályzatát. Az igazgatótanács az összes szavazat kétharmadának megfelelő többséggel jóváhagyja a bizottságok eljárási szabályzatát.”.

                  3.

                  A 7. cikket el kell hagyni.

                  4.

                  A 8. cikk (4) bekezdése a következőképpen módosul:

                              a)

                              az első albekezdés helyébe a következő szöveg lép:
                              „Az igazgató végrehajtja a munkaprogramot, és irányítja a 3. cikkben meghatározott tevékenységek végzését. Az igazgató ellátja az igazgatótanácsot, a bizottságokat és az egyéb alárendelt szerveket minden olyan információval, amelyre ezeknek feladataik teljesítéséhez szükségük van.”;

                              b)

                              a c) pontban a „munkaprogramjait” szó helyébe a „munkaprogramját” szó, az i) pontban pedig a „munkaprogramokban” szó helyébe a „munkaprogramban” szó lép;

                              c)

                              a j) és k) pont helyébe a következő szöveg lép:

                                          „j)

                                          elkészíti az igazgatótanács vagy a bizottságok által kért egyéb jelentéseket;

                                          k)

                                          titkársági szolgáltatásokat biztosít az igazgatótanácsnak és a bizottságoknak;”

                                    .

                  5.

                  A következő cikkek kerülnek beillesztésre:
                  „8a. cikk
                  Igazgatási és irányítóbizottság
                  (1)   Az igazgatási és irányítóbizottság a közös vállalkozás adminisztratív és pénzügyi tervezésével kapcsolatos konkrét kérdésekben az igazgató vagy az igazgatótanács kérésére tanácsadást nyújt, illetve ajánlásokat fogalmaz meg, és ellátja az igazgatótanács által ráruházott bármely más feladatot.
                  (2)   Az igazgatási és irányítóbizottság különösen véleményeket és ajánlásokat fogalmaz meg az igazgatótanács számára a költségvetésre, az éves beszámolókra, a projekttervre, a munkaprogramra, a forrásigény tervére, a létszámtervre, a személyzetpolitikai tervre és az egyéb kapcsolódó kérdésekre vonatkozóan.
                  (3)   Az igazgatási és irányítóbizottság tagjait az igazgatótanács nevezi ki a tagok által jelölt olyan képviselők közül, akik releváns szakmai tapasztalattal rendelkeznek az igazgatás és az irányítás területén. A bizottság egyik tagja az Euratom.
                  (4)   Az igazgatási és irányítóbizottság tagjai feladataikat a közös vállalkozás általános érdekeit szem előtt tartva látják el.
                  (5)   Az igazgatótanács előzetes jóváhagyásával az igazgatási és irányítóbizottság elfogadja eljárási szabályzatát.
                  8b. cikk
                  A közbeszerzéssel és szerződésekkel foglalkozó bizottság
                  (1)   A közbeszerzéssel és szerződésekkel foglalkozó bizottság az igazgató számára ajánlásokat fogalmaz meg a közbeszerzéssel és támogatási tevékenységekkel kapcsolatos stratégiákra, a szerződések odaítélésére és nyomon követésére, valamint más kapcsolódó kérdésekre vonatkozóan.
                  (2)   A közbeszerzéssel és szerződésekkel foglalkozó bizottság tagjait a szerződéses és közbeszerzési kérdésekben releváns szakmai tapasztalattal rendelkező személyek köréből az igazgatótanács nevezi ki. Az igazgatótanács tagjai nem lehetnek a közbeszerzéssel és szerződésekkel foglalkozó bizottság tagjai.
                  (3)   A közbeszerzéssel és szerződésekkel foglalkozó bizottság tagjait semmilyen utasítás nem kötheti. A közbeszerzéssel és szerződésekkel foglalkozó bizottság tagjai feladataik ellátása során függetlenül járnak el.
                  (4)   Az igazgatótanács előzetes jóváhagyásával a közbeszerzéssel és szerződésekkel foglalkozó bizottság elfogadja eljárási szabályzatát.”.

                  6.

                  A 9. cikk helyébe a következő szöveg lép:
                  „9. cikk
                  Műszaki tanácsadó testület
                  (1)   A műszaki tanácsadó testület szükség szerint tanácsokat ad az igazgatótanácsnak és az igazgatónak a projektterv, valamint a munkaprogram elfogadásához és végrehajtásához.
                  (2)   A műszaki tanácsadó testület tagjait a magfúzióval és a kapcsolódó tevékenységekkel kapcsolatos tudományos és műszaki kérdésekben releváns szakmai tapasztalattal rendelkező személyek köréből az igazgatótanács nevezi ki.
                  (3)   A műszaki tanácsadó testület tagjait semmilyen utasítás nem kötheti. A műszaki tanácsadó testület tagjai feladataik ellátása során függetlenül, a közös vállalkozás általános érdekeit szem előtt tartva járnak el.
                  (4)   Az igazgatótanács előzetes jóváhagyásával a műszaki tanácsadó testület elfogadja eljárási szabályzatát.”.

                  7.

                  A következő cikk kerül beillesztésre:
                  „9a. cikk
                  Az iroda
                  (1)   Az iroda segíti az igazgatótanácsot döntései előkészítésében, és ellátja az igazgatótanács által ráruházott bármely más feladatot.
                  (2)   Az iroda tagjai az igazgatótanács elnöke, a bizottságok elnökei, az Euratom képviselője és az ITER-t befogadó állam képviselője. Az igazgatótanács további személyeket nevezhet ki az iroda tagjává.
                  (3)   Az iroda elnöke az igazgatótanács elnöke.
                  (4)   Az iroda tagjai feladataikat a közös vállalkozás általános érdekeit szem előtt tartva látják el.
                  (5)   Az igazgatótanács előzetes jóváhagyásával az iroda elfogadja eljárási szabályzatát.”.

                  8.

                  A 11. cikk helyébe a következő szöveg lép:
                  „11. cikk
                  Munkaprogram és a forrásigény terve
                  Az igazgató évente elkészíti és az igazgatótanácsnak benyújtja a projekttervet, a forrásigény tervét, valamint a részletes éves munkaprogramot és a költségvetést.”.

                  9.

                  A 12. cikk (1) bekezdésének a) pontja helyébe a következő szöveg lép:

                              „a)

                              az Euratom a Szerződés 7. cikke alapján elfogadott közösségi kutatási és képzési programokon keresztül vagy a Tanács által elfogadott bármely más határozat révén nyújtja hozzájárulását.”

                        .

                  10.

                  A 14. cikk helyébe a következő szöveg lép:
                  „14. cikk
                  Éves jelentés
                  Az éves jelentés a közös vállalkozás munkaprogramja végrehajtásának dokumentálására szolgál. Ismerteti különösen a közös vállalkozás által elvégzett tevékenységeket, értékeli az eredményeket a célkitűzések és az időütemezés szempontjából, az elvégzett tevékenységekkel összefüggő kockázatokat, a források felhasználását és a közös vállalkozás általános működését. Az éves jelentést az igazgató készíti el, amelyet azután az igazgatótanács értékel és az értékeléssel együtt megküld a tagoknak, az Európai Parlamentnek, a Tanácsnak és a Bizottságnak.”.

                  11.

                  A 15. cikk (1) bekezdésének második albekezdésében a „június 15-ig” szöveg helyébe a „június 1-jéig” szöveg lép.

                  12.

                  A következő cikk kerül beillesztésre:
                  „15a. cikk
                  Hálózatépítés a magfúzióval kapcsolatos tudományos és technológiai kutatás területén kijelölt szervezetekkel
                  (1)   Tevékenységei előmozdítása érdekében a közös vállalkozás a magfúziós kutatás és fejlesztés terén működő illetékes állami kutatószervezetek által kifejlesztett tudásra és létesítményekre támaszkodik.
                  (2)   Az igazgatótanács az igazgató javaslata alapján egy közzéteendő jegyzéket készít a tagok által kijelölt azon illetékes szervezetekről, amelyek külön-külön vagy hálózatok keretében a közös vállalkozás tevékenységeinek előmozdítása érdekében kutatási és fejlesztési tevékenységeket folytathatnak. E tevékenységekre a közös vállalkozás által nyújtandó pénzügyi támogatás igényelhető.
                  (3)   Az (1) és (2) bekezdés alkalmazására vonatkozó végrehajtási rendelkezések biztosítják az átláthatóságot és az állami kutatószervezetek közötti versenyt, és e rendelkezéseket a 13. cikkben és a III. mellékletben említett pénzügyi szabályzat és annak végrehajtási szabályai határozzák meg.”,

                  13.

                  A közös vállalkozás alapszabályának I. melléklete a Bulgáriára vonatkozó sor után a következő sorral egészül ki:

                              „Horvátország

                              2”

                  14.

                  A közös vállalkozás alapszabályának II. melléklete a következőképpen módosul:

                              a)

                              a 2. pont helyébe a következő szöveg lép:

                                          „2.

                                          A tagok n. évben fizetendő éves hozzájárulásának teljes összegét a közös vállalkozásnak az igazgatótanács által a forrásigény tervével elfogadott, az adott évben az igazgatáshoz szükséges forrásai alapján kell meghatározni.”

                                    ;

                              b)

                              a 4. pont a következő alponttal egészül ki:

                                          „c)

                                          az igazgatótanács határozhat arról, hogy a késedelem kamatfizetést von-e maga után abban az esetben, ha a tagok nem fizetik be határidőre a hozzájárulásukat.”

                                    .

                  15.

                  A közös vállalkozás alapszabályának III. melléklete a következőképpen módosul:

                              a)

                              a 3. pont helyébe a következő szöveg lép:

                                          „3.

                                          A közös vállalkozásnak belső ellenőrzési részleget kell létrehoznia.”

                                    ;

                              b)

                              az 5. pont a következőképpen módosul:

                                          i.

                                          a c) alpontban a „munkaprogramokkal” szó helyébe a „munkaprogrammal” szó lép;

                                          ii.

                                          az f) alpont helyébe a következő szöveg lép:

                                                      „f)

                                                      a belső pénzügyi ellenőrzés szabályairól és eljárásairól, ennek keretében a hatáskörök átruházásáról;”

                                                ;

                                          iii.

                                          a pont a következő alponttal egészül ki:

                                                      „k)

                                                      a vissza nem térítendő támogatások kezelésére vonatkozó szabályokról.”

                                                ;

                                          iv.

                                          a pont a következő bekezdéssel egészül ki:
                                          „A d) alpont alkalmazásában az egy pénzügyi évnél hosszabb időn átívelő intézkedésekre vonatkozó költségvetési kötelezettségvállalások felbonthatók több évre esedékes éves részletekre.”;

                              c)

                              a szöveg a következő ponttal egészül ki:

                                          „10.

                                          A közös vállalkozás rendelkezéseket és szabályokat fogad el az alapszabály 15a. cikkében említett kijelölt szervezetek hálózatának kiépítésére vonatkozóan. E szabályok biztosítják az átláthatóságot és az európai állami kutatószervezetek közötti versenyt és különösen meghatározzák azokat a kritériumokat, amelyek alapján egy szervezet bekerülhet a tagok által kijelölt illetékes szervezetek jegyzékébe.”

                                    .


title: A Tanács 2013/729/KKBP határozata ( 2013. december 9. ) az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP határozat módosításáról

text:
               11.12.2013

               HU

               Az Európai Unió Hivatalos Lapja

               L 332/18

         A TANÁCS 2013/729/KKBP HATÁROZATA
   (2013. december 9.)
   az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 42. cikke (4) bekezdésére, valamint 43. cikke (2) bekezdésére,
   tekintettel az Unió külügyi és biztonságpolitikai főképviselőjének (a továbbiakban: főképviselő) javaslatára,
   mivel:

               (1)

               A Tanács 2013. január 17-én elfogadta az Európai Uniónak a mali fegyveres erők kiképzéséhez hozzájáruló katonai misszióját létrehozó 2013/34/KKBP határozatot (1).

               (2)

               A Tanács 2013. február 18-án elfogadta az EUTM Mali elindításáról szóló 2013/87/KKBP határozatot (2).

               (3)

               Az EUTM Mali számára biztosítani kell egy projektegységet a céljai támogatására szolgáló projektek irányítása céljára.

               (4)

               A 2013/34/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/34/KKBP határozat a következő cikkel egészül ki:

      „3a. cikk
      Projektegység
      (1)   Az EUTM Mali-nak rendelkeznie kell egy, a projektek meghatározását és végrehajtását biztosító projektegységgel. A misszió adott esetben koordinációt, támogatást és tanácsadást biztosít a tagállamok és harmadik államok által saját hatáskörben, a misszióhoz kapcsolódó területeken és annak célkitűzéseit támogatva végrehajtott projektek kapcsán.
      (2)   A (3) bekezdés rendelkezései függvényében az uniós misszióparancsnok felhatalmazást kap arra, hogy a tagállamoktól vagy harmadik államoktól származó pénzügyi hozzájárulásokat vegyen igénybe az olyan projektek végrehajtása céljából, amelyekről megállapításra kerül, hogy az EUTM Mali egyéb tevékenységeit következetes módon kiegészítik. Ilyen esetekben az uniós misszióparancsnok megállapodást köt az érintett államokkal, amelynek ki kell térnie mindenekelőtt a harmadik felek olyan esetleges panaszai kapcsán alkalmazandó konkrét eljárásra, amelyek az uniós misszióparancsnok valamely, az államok által biztosított források felhasználása során tett lépése vagy mulasztása által okozott kár kapcsán merülnek fel.
      A hozzájáruló államok pénzeszközeinek kezelése során az uniós misszióparancsnok által hozott intézkedésekkel vagy az általa elkövetett mulasztásokkal járó felelősséget a szóban forgó államok semmilyen esetben sem háríthatják az Unióra vagy a főképviselőre.
      (3)   A projektegység számára harmadik államok által biztosított pénzügyi hozzájárulások elfogadására a PBB általi megállapodás alapján kerülhet sor.”

   2. cikk
   Ez a határozat az elfogadásának napján lép hatályba.

      Kelt Brüsszelben, 2013. december 9-én.

            a Tanács részéről

            az elnök

         A. PABEDINSKIENĖ

      (1)  HL L 14., 2013.1.18., 19. o.

      (2)  A Tanács 2013/87/KKBP határozata ( 2013. február 18. ) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) elindításáról (HL L 46., 2013.2.19., 27. o.).


title: 2008/572/EK: A Tanács határozata ( 2008. július 8. ) a Régiók Bizottsága egy portugál tagjának kinevezéséről

text:
               11.7.2008

               HU

               Az Európai Unió Hivatalos Lapja

               L 183/35

      A TANÁCS HATÁROZATA

   (2008. július 8.)
   a Régiók Bizottsága egy portugál tagjának kinevezéséről
   (2008/572/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a portugál kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               António Paulino DA SILVA PAIVA lemondását követően a Régiók Bizottsága egy tagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2010. január 25-ig a Régiók Bizottsága tagjává nevezi ki:
   Carlos Alberto PINTO, Presidente da Câmara Municipal da Colvilhã.
   2. cikk
   Ez a határozat az elfogadásának napján lép hatályba.

      Kelt Brüsszelben, 2008. július 8-án.

            a Tanács részéről

            az elnök

         C. LAGARDE

      (1)  HL L 56., 2006.2.25., 75. o.


title: 2011/580/EU: Az Európai Parlament határozata ( 2011. május 10. ) az Európai Élelmiszerbiztonsági Hatóság 2009-es pénzügyi évre szóló költségvetésének végrehajtására vonatkozó mentesítésről

text:
               27.9.2011

               HU

               Az Európai Unió Hivatalos Lapja

               L 250/162

         AZ EURÓPAI PARLAMENT HATÁROZATA
   (2011. május 10.)
   az Európai Élelmiszerbiztonsági Hatóság 2009-es pénzügyi évre szóló költségvetésének végrehajtására vonatkozó mentesítésről
   (2011/580/EU)
   AZ EURÓPAI PARLAMENT,
   tekintettel az Európai Élelmiszerbiztonsági Hatóság 2009-es pénzügyi évre vonatkozó végleges éves beszámolójára,
   tekintettel a Számvevőszéknek az Európai Élelmiszerbiztonsági Hatóság 2009-es pénzügyi évre vonatkozó végleges éves beszámolójáról szóló jelentésére, a Hatóság válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Élelmiszerbiztonsági Hatóság létrehozásáról szóló 178/2002/EK európai parlamenti és tanácsi rendeletre (3) és különösen annak 44. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0146/2011),

               1.

               mentesítést ad az Európai Élelmiszerbiztonsági Hatóság igazgatója számára a Hatóság 2009-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Élelmiszerbiztonsági Hatóság igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 108. o.

      (2)  HL L 248., 2002.9.16., 1. o.

      (3)  HL L 31., 2002.2.1., 1. o.

      (4)  HL L 357., 2002.12.31., 72. o.
    ---documentbreak---

               27.9.2011

               HU

               Az Európai Unió Hivatalos Lapja

               L 250/163

         AZ EURÓPAI PARLAMENT ÁLLÁSFOGLALÁSA
   (2011. május 10.)
   az Európai Élelmiszerbiztonsági Hatóság 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Élelmiszerbiztonsági Hatóság 2009-es pénzügyi évre vonatkozó végleges éves beszámolójára,
   tekintettel a Számvevőszéknek az Európai Élelmiszerbiztonsági Hatóság 2009-es pénzügyi évre vonatkozó végleges éves beszámolójáról szóló jelentésére, a Hatóság válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Élelmiszerbiztonsági Hatóság létrehozásáról szóló 178/2002/EK európai parlamenti és tanácsi rendeletre (3) és különösen annak 44. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0146/2011),

               A.

               mivel a Számvevőszék megállapította, hogy kellő mértékben megbizonyosodott arról, hogy a 2009-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

               B.

               mivel 2010. május 5-én a Parlament megadta a mentesítést az Európai Élelmiszerbiztonsági Hatóság ügyvezető igazgatójának a Hatóság 2008-as pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között

                           —

                           megállapította, hogy a Számvevőszék a harmadik egymást követő évben tárja fel előirányzatok átvitelét a következő évre (mégpedig a 2008-as költségvetés előirányzatainak 23 %-át vitték át a 2009-es pénzügyi évre, a 2007-es költségvetés előirányzatainak 16 %-át vitték át a 2008-as pénzügyi évre, és a 2006-os költségvetés előirányzatainak 20 %-át vitték át a 2007-es pénzügyi évre),

                           —

                           megjegyezte, hogy a belső ellenőrzési szolgálat (IAS) és a belső ellenőrzési részleg (IAC) 25 ajánlásából 20-at (80 %) hajtottak végre,

                           —

                           megjegyezte, hogy 2008 októberében megkezdődött a második személyzeti felmérés, amelynek célja a Hatóság munkahelyi környezetének értékelése volt,

               C.

               mivel a Hatóság 2009-es költségvetése 71 400 000 EUR volt, ami 7,5 %-os növekedés a 2008-as pénzügyi évhez képest,

      Teljesítmény

               1.

               megállapítja, hogy a Hatóság 2009-es költségvetése 71 400 000 EUR-t tett ki, szemben az előző évi 66 400 000 EUR-val;

               2.

               hangsúlyozza, hogy a 2009-es költségvetési eljárás során a költségvetési hatóság összesen 4 546 000 EUR-s tartalékot vezetett be a Hatóság költségvetésébe; üdvözli, hogy 2009 novemberében 2 000 000 EUR-t felszabadítottak a tartalékból a Hatóság informatikai fejlesztéseinek és infrastrukturális projektjeinek végrehajtására, mivel a Hatóság a megfelelő bizottság rendelkezésére bocsátotta a tartalék felszabadításának feltételeként megállapított személyzeti közvélemény-kutatás eredményeit;

               3.

               megjegyzi továbbá, hogy a tartalék másik részét ugyanezen politikai terület számára különítették el annak érdekében, hogy hatékony válaszlépéseket tehessenek a H1N1-járvány ellen; tudatában van annak, hogy a Hatóság nem igényelte ezeket a forrásokat a személyzeti felvételi eljárásokra, mert azokat 2010-re halasztották;

               4.

               gratulál ahhoz, hogy a Hatóság a Számvevőszék 2009-es jelentéséhez csatolt táblázatában összehasonlította a 2008-ban és 2009-ben végzett műveleteket annak érdekében, hogy a mentesítésért felelős hatóság hatékonyabban tudja értékelni a Hatóság teljesítményét évről évre; üdvözli, hogy a Hatóság egyre több tematikus és szakpolitikai tájékoztatót ad ki;

               5.

               megállapítja, hogy a Hatóság differenciált előirányzatokat vezetett be tudományos ösztöndíjakra és tudományos együttműködési projektekre 2009-ben, ami 6 000 000 EUR-s összegű kifizetési előirányzat törlését eredményezte; javasolja a Hatóságnak, hogy erősítse meg a differenciált előirányzatokhoz kapcsolódó költségvetési folyamatok tervezését és nyomon követését;

               6.

               hangsúlyozza, hogy a Hatóságnak az uniós biztonsági normák betartása és a tudományos kiválóság és függetlenség garantálása érdekében magas színvonalú és független tanácsadást kell biztosítania az élelmiszer- és takarmánybiztonságra és a növényvédelemre közvetlen vagy közvetett hatással levő valamennyi témában; különösen az átláthatóság jegyében intézkedéseket javasol a Hatóság alkalmazottainak és a Hatóságnak dolgozó szakértők összeférhetetlenségi nyilatkozatára vonatkozó belső szabályok további javítására és nyomon követésére;

               7.

               kéri a Számvevőszéket, hogy végezze el a Hatóság teljesítmény-ellenőrzését;

      Költségvetési és pénzügyi irányítás

               8.

               felhívja a Hatóságot, hogy javítsa a differenciált előirányzatokkal kapcsolatos költségvetési eljárásokat, valamint a többéves végrehajtásukra vonatkozó tervezést és monitoringot; megállapítja, hogy a Számvevőszék jelentése szerint a tudományos ösztöndíjakra és tudományos együttműködési projektekre szánt differenciált előirányzatokból 6 000 000 EUR-s összegű (75 %-os) kifizetési előirányzatot törölni kellett, amelyből 3 100 000 EUR a Hatóság által jelzett szükségleteken túlmenően előirányzott forrás volt; üdvözli mindazonáltal a Hatóságnak azt a szándékát, hogy a 2009-es év tapasztalatai alapján hozzon intézkedéseket, mivel ez volt az első olyan év, amelynek során a tudományos együttműködési projektekre szánt differenciált előirányzatok fogalma bevezetésre került;

               9.

               arra ösztönzi a Hatóságot, hogy a nagy összegű átvitelek csökkentése érdekében javítsa költségvetési gazdálkodását; hangsúlyozza, hogy a Számvevőszék a negyedik egymást követő évben tárja fel előirányzatok átvitelét a következő évre (a 2009-es költségvetés előirányzatainak 13 %-át vitték át a 2010-es pénzügyi évre, a 2008-as költségvetés előirányzatainak 23 %-át vitték át a 2009-es pénzügyi évre, a 2007-es költségvetés előirányzatainak 16 %-át vitték át a 2008-as pénzügyi évre és a 2006-os költségvetés előirányzatainak 20 %-át vitték át a 2007-es pénzügyi évre); rámutat különösen arra, hogy a helyzet azt tükrözi, hogy a Hatóság nem kezeli megfelelőképpen a szerződéseket, és nem követi megfelelőképpen nyomon a jelentések és a költségelszámolások benyújtását;

               10.

               sajnálatának ad hangot amiatt, hogy a Számvevőszék a harmadik egymást követő évben találta úgy, hogy törölni kellett olyan, működési kiadásokra vállalt kötelezettségeket, amelyeket az előző évről vittek át (a 2008-ról átvitt, működési kiadásokra vállalt kötelezettségek 19 %-át, a 2007-ről átvitt, működési kiadásokra vállalt kötelezettségek 37 %-át és a 2006-ról átvitt, működési kiadásokra vállalt kötelezettségek 26 %-át); sürgeti a Hatóságot, hogy változtasson ezen a helyzeten, és értesítse a Számvevőszéket a meghozott intézkedésekről;

               11.

               megjegyzi továbbá, hogy a Számvevőszék a 2009. évi munkaprogram végrehajtása kapcsán is nehézségekről számolt be; ezért felhívja a Hatóságot, hogy tegye meg a megfelelő lépéseket a hiányosságok orvoslására;

      Belső ellenőrzés

               12.

               tudomásul veszi, hogy a Hatóság elküldte a mentesítésért felelőség hatóság számára az ügyvezető igazgatója által készített jelentést, amely összefoglalja a belső ellenőrzési szolgálat (IAS) ajánlásainak tartalmát a költségvetési rendelet 72. cikkének (5) bekezdésében foglaltaknak megfelelően; mindazonáltal aggodalmának ad hangot különösen amiatt, hogy a 48 ajánlásból az egyik (a támogatáskezelésről szóló) „döntő jelentőségű”, 27 „igen jelentős” és 20 „jelentős” volt, azonban a mentesítésért felelős hatóság nem kapott tájékoztatást az ajánlások tartalmát illetően; ezért sürgeti a Hatóság ügyvezető igazgatóját, hogy nyújtson tájékoztatást e tekintetben;

               13.

               a Hatóság tájékoztatására tudomásul veszi, hogy 2009 utolsó negyedévében az IAS átfogó ellenőrzési kockázatértékelést végzett az ellenőrzés prioritásainak és az IAS következő három évre vonatkozó ellenőrzési tervének meghatározása céljából, továbbá ellenőrizte a vagyonnyilatkozatokat és a 2009. évi munkaerő-felvételt;

               14.

               úgy ítéli meg, hogy a Hatóság által 2006-ban létrehozott ellenőrző bizottság fontos szerepet játszik az igazgatótanács támogatásában annak biztosítása révén, hogy a belső ellenőrzési szolgálat és a belső ellenőrzési egység megfelelően végezze munkáját, és annak eredményét az igazgatótanács és az ügyvezető igazgató kellően figyelembe vegye; éppen ezért úgy véli, hogy a Hatóságon belüli könyvvizsgáló bizottság példaként szolgál a többi ügynökség számára;

               15.

               ismételten felhívja a Hatóságot, hogy összeférhetetlenség esetén tegye meg a megfelelő lépéseket; felkéri a Hatóságot, hogy végezzen felmérést a vezető tudósaival, valamint igazgatótanácsi és testületi tagjaival kapcsolatos lehetséges összeférhetetlenségi ügyek miatt annak érdekében, hogy az összeférhetetlenségi nyilatkozatokat illetően az esetleges kihagyásokat időben fel lehessen tárni, és azokra időben lehessen reagálni;

               16.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2011. május 10-i állásfoglalására (6).

      (1)  HL C 338., 2010.12.14., 108. o.

      (2)  HL L 248., 2002.9.16., 1. o.

      (3)  HL L 31., 2002.2.1., 1. o.

      (4)  HL L 357., 2002.12.31., 72. o.

      (5)  HL L 252., 2010.9.25., 155. o.

      (6)  Elfogadott szövegek, P7_TA(2011)0163. (Lásd e Hivatalos Lap 269. oldalát.)


title: A Tanács határozata (1982. június 24.) a Rajna vegyi szennyezés elleni védelméről szóló egyezmény IV. mellékletének kiegészítéséről

text:
Fontos jogi nyilatkozat

|

31982D0460

Hivatalos Lap L 210 , 19/07/1982 o. 0008 - 0009 finn különkiadás fejezet 11 kötet 10 o. 0116  spanyol különkiadás fejezet 15 kötet 3 o. 0213  svéd különkiadás fejezet 11 kötet 10 o. 0116  portugál különkiadás fejezet 15 kötet 3 o. 0213

		A Tanács határozata(1982. június 24.)a Rajna vegyi szennyezés elleni védelméről szóló egyezmény IV. mellékletének kiegészítéséről(82/460/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 235. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel az Európai Gazdasági Közösség az 1977. július 25-i 77/568/EGK tanácsi határozattal [4] megkötötte a Rajna vegyi szennyezés elleni védelméről szóló egyezményt (a továbbiakban: a vegyi egyezmény), valamint a Rajna szennyezés elleni védelmére létrhozott nemzetközi bizottságról (a továbbiakban: a nemzetközi bizottság) szóló, 1963. április 29-én Bernben aláírt megállapodás kiegészítő megállapodását;mivel a vegyi egyezmény 5. cikke értelmében a nemzetközi bizottság feladata az egyezmény IV. mellékletének módosításai révén javaslatot tenni bizonyos anyagoknak a Rajna-medence felszíni vizeibe történő kibocsátása határértékeire; mivel a vegyi egyezmény 14. cikke értelmében ezeknek a módosításoknak a hatálybalépéséhez szükséges, hogy azokat a szerződő felek egyhangúlag elfogadják;mivel a nemzetközi bizottság a vegyi egyezmény IV. mellékletének kiegészítésére szánt ajánlás formájában meghatározta a higanyra vonatkozó határértékeket;mivel kívánatos, hogy a Közösség, mint a vegyi egyezményt aláíró szerződő fél, az említett ajánlást elfogadja,A KÖVETKEZŐKÉPPEN HATÁROZOTT:1. cikkA Rajna szennyezés elleni védelmével foglalkozó nemzetközi bizottságtól származó, a Rajna vegyi szennyezés elleni védelméről szóló, 1976. december 3-án Bonnban aláírt egyezmény IV. mellékletéhez szánt kiegészítésre vonatkozó ajánlást az Európai Gazdasági Közösség nevében a Tanács elfogadja.Az ajánlás szövegét csatolták.2. cikkA Tanács elnöke a vegyi egyezményben megállapított eljárásokkal összhangban értesíti a Svájci Államszövetség kormányát az 1. cikkben említett ajánlás elfogadásáról.Kelt Luxembourgban, 1982. június 24-én.a Tanács részérőlaz elnökF. Aerts[1] HL C 180., 1980.7.18., 10. o.[2] HL C 291., 1980.11.10., 57. o.[3] HL C 348., 1980.12.31., 1. o.[4] HL L 240., 1977.9.19., 35. o.--------------------------------------------------A Rajna szennyezés elleni védelmével foglalkozó nemzetközi Bizottság ajánlása a Rajna vegyi szennyezés elleni védelméről szóló, 1976. december 3-án Bonnban aláírt egyezmény IV. mellékletének kiegészítéséreA Rajna szennyezés elleni védelmével foglalkozó nemzetközi bizottság,tekintettel a Rajna vegyi szennyezés elleni védelméről szóló, 1976. december 3-án Bonnban aláírt egyezményre,tekintettel különösen annak 3., 4., 5. és 14. cikkére,javasolja az egyezményt aláíró szerződő felek számára, hogy az 1976. december 3-i egyezmény IV. mellékletét a higany tekintetében a következőképpen egészítsék ki:HATÁRÉRTÉKEK(5. cikk)Anyag vagy anyagok csoportja | Eredet | Az egyes anyagok maximális koncentrációjára vonatkozó határérték | Az egyes anyagok maximális mennyiségére vonatkozó határérték | Határidő a jelenlegi kibocsátásra | Megjegyzések |Higany | Klór-alkáli elektrolízist végző létesítmények | A higany maximális koncentrációjára vonatkozó határértékek kiszámításához a higany maximális mennyiségére vonatkozó határértékeket osztják el az egy tonna klórtermelő kapacitáshoz felhasznált víz mennyiségével | Havonta átlagosan 0,5 gramm higany egy tonna klórtermelő kapacitásra. Naponta átlagosan 2 gramm higany egy tonna klórtermelő kapacitásra | 1983. július 1. | Az előző oszlopokban meghatározott határértékeket a termelő tevékenységből származó higanyra kell alkalmazni, s a megfigyelést ennek megfelelően a termelőüzem kibocsátó helyénél kell végezni. A mérési, elemzési és mintavételezési módszereket illetően lásd a nemzetközi bizottság 1979. december 28-i ajánlását |Az egyezmény 14. és 19. cikke értelmében a fenti táblázatban meghatározott intézkedések azután lépnek hatályba, hogy azokat az egyezményt aláíró szerződő felek egyhangúlag elfogadták. A szerződő felek az elfogadásról értesítik a Svájci Államszövetség kormányát, amely az értesítés kézhezvételét visszaigazolja.--------------------------------------------------


title: A Tanács 2013/355/KKBP határozata ( 2013. július 3. ) az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról és meghosszabbításáról

text:
               4.7.2013

               HU

               Az Európai Unió Hivatalos Lapja

               L 185/16

         A TANÁCS 2013/355/KKBP HATÁROZATA
   (2013. július 3.)
   az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére, valamint 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2005. november 25-én elfogadta a 2005/889/KKBP együttes fellépést (1).

               (2)

               A Tanács 2012. június 25-én elfogadta a 2005/889/KKBP együttes fellépés módosításáról és 2013. június 30-ig történő meghosszabbításáról szóló 2012/332/KKBP határozatot (2).

               (3)

               A Politikai és Biztonsági Bizottság 2013. június 7-én javasolta az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) újabb tizenkét hónappal – 2014. június 30-ig – történő meghosszabbítását.

               (4)

               Az EU BAM Rafah missziót 2013. július 1-től2014. június 30-ig a jelenlegi megbízatása alapján újra meg kell hosszabbítani.

               (5)

               Az EU BAM Rafah misszió végrehajtására olyan helyzetben kerül sor, amely rosszabbodhat, és akadályozhatja az Unió külső tevékenységének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   A 2005/889/KKBP együttes fellépés a következőképpen módosul:

               1.

               Az 5. cikk a következőképpen módosul

                           a)

                           a következő bekezdés kerül beillesztésre:
                           „(1a)   A misszióvezető a misszió képviselője. A misszióvezető – általános felelősségének fenntartásával – átruházhatja a személyzeti és pénzügyi kérdésekkel kapcsolatos irányítási feladatait a misszió állományának tagjaira.”;

                           b)

                           a (4) bekezdést el kell hagyni.

               2.

               A 8. cikk (3) bekezdése helyébe a következő szöveg lép:
               „(3)   A nemzetközi és helyi személyzet alkalmazási feltételeit, valamint jogait és kötelezettségeit az EU BAM Rafah és a személyzet érintett tagja között megkötendő szerződésben kell megállapítani.”

               3.

               A következő cikk kerül beillesztésre:
               „12a. cikk
               Jogi szabályozás
               Az EU BAM Rafah jogképességgel bír arra, hogy – amennyiben az ezen együttes fellépés végrehajtása érdekében szükséges – szolgáltatásokat és árukat szerezzen be, szerződéseket és igazgatási megállapodásokat kössön, személyzetet vegyen fel, bankszámlákat birtokoljon, anyagi eszközöket szerezzen és azok felett rendelkezzen, kötelezettségeit teljesítse, valamint hogy jogi eljárásokban félként vegyen részt.”

               4.

               A 13. cikk helyébe a következő szöveg lép:
               „13. cikk
               Pénzügyi rendelkezések
               (1)   Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2005. november 25-től2011. december 31-ig terjedő időszakra 21 570 000 EUR.
               Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2012. január 1-jétől2012. június 30-ig terjedő időszakra 970 000 EUR.
               Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2012. július 1-jétől2013. június 30-ig terjedő időszakra 980 000 EUR.
               Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2013. július 1-jétől2014. június 30-ig terjedő időszakra 940 000 EUR.
               (2)   Valamennyi kiadást az Unió általános költségvetésére alkalmazandó eljárásoknak és szabályoknak megfelelően kell kezelni. A misszióhoz pénzügyi hozzájárulást nyújtó harmadik államok, a fogadó felek és – amennyiben a misszió operatív igényei megkövetelik – a szomszédos országok állampolgárai pályázhatnak szerződéskötésre.
               (3)   Az EU BAM Rafah felel a misszió költségvetésének végrehajtásáért. A misszió e célból megállapodást ír alá a Bizottsággal.
               (4)   Az EU BAM Rafah felelős a megbízatása végrehajtásából eredő, 2013. július 1-jétől kezdődően felmerülő követelésekért és kötelezettségekért, azon követelések kivételével, amelyek a misszióvezető súlyos kötelességszegéséből erednek, és amelyekért ő maga viseli a felelősséget.
               (5)   A pénzügyi rendelkezések tiszteletben tartják a 4. cikk, a 4a. cikk és az 5. cikk szerinti parancsnoki láncot, valamint az EU BAM Rafah operatív követelményeit, beleértve a felszerelés kompatibilitását és a csapatok interoperabilitását.
               (6)   A kiadások ezen együttes fellépés hatálybalépésének napjától számolhatók el.”

               5.

               A 16. cikk második albekezdése helyébe a következő szöveg lép:
               „Ez a határozat 2014. június 30-án hatályát veszti.”;

               6.

               A 17. cikket el kell hagyni.

         2. cikk
   Ez a határozat az elfogadásának napján lép hatályba.
   Ezt a határozatot 2013. július 1-jétől kell alkalmazni.

      Kelt Brüsszelben, 2013. július 3-án.

            a Tanács részéről

            az elnök

         L. LINKEVIČIUS

      (1)  HL L 327., 2005.12.14., 28. o.

      (2)  HL L 165., 2012.6.26., 71. o.


title: A Tanács (EU) 2016/838 határozata (2016. május 23.) az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásnak az Európai Unió nevében történő megkötéséről

text:
               28.5.2016

               HU

               Az Európai Unió Hivatalos Lapja

               L 141/26

         A TANÁCS (EU) 2016/838 HATÁROZATA
   (2016. május 23.)
   az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásnak az Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben a 218. cikke (6) bekezdésének a) pontjával, a 218. cikke (8) bekezdésének második albekezdésével és a 218. cikke (7) bekezdésével,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A Tanács 2010. május 10-én felhatalmazta a Bizottságot, hogy tárgyalásokat kezdjen Grúziával a partnerségi és együttműködési megállapodást (2) felváltó, az Unió és Grúzia közötti új megállapodás megkötése céljából.

               (2)

               A tárgyalások sikeresen lezárultak és az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodást (a továbbiakban: a megállapodás) 2013. november 29-én parafálták.

               (3)

               A 2014/494/EU tanácsi határozattal (3) összhangban 2014. június 27-én aláírták a megállapodást, feltételezve annak későbbi időpontban történő megkötését.

               (4)

               Az Európai Unió működéséről szóló szerződés 218. cikkének (7) bekezdése szerint helyénvaló, hogy a Tanács felhatalmazza a Bizottságot a megállapodás módosításainak jóváhagyására, amelyeket a megállapodás 408. cikke (4) bekezdésében meghatározottaknak megfelelően a kereskedelmi formációban ülésező Társulási Bizottság fogad el – a megállapodás 179. cikkének megfelelően – a földrajzi árujelzőkkel foglalkozó albizottság javaslata alapján.

               (5)

               Helyénvaló megállapítani az olyan földrajzi árujelzők oltalmára irányuló megfelelő eljárásokat, amelyek a megállapodás értelmében oltalom alá kerülnek.

               (6)

               A megállapodás nem értelmezhető úgy, mint amely olyan jogokat biztosít vagy kötelezettségeket ír elő, amelyekre az uniós és tagállami bíróságok és törvényszékek előtt közvetlenül hivatkozni lehet.

               (7)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodást (a megállapodás) a Tanács az Unió nevében jóváhagyja (4).
   2. cikk
   A megállapodás 431. cikkének (1) bekezdésében előírt értesítést az Unió nevében a Tanács elnöke teszi meg (5).
   3. cikk
   A megállapodás 179. cikke alkalmazásában az Unió nevében a Bizottság hagyja jóvá a megállapodásnak a földrajzi árujelzőkkel foglalkozó albizottság határozatain alapuló módosításait. Ha valamely földrajzi árujelzőre vonatkozó kifogást követően az érdekelt felek nem tudnak megállapodásra jutni, akkor azzal kapcsolatban a Bizottság az 1151/2012/EU európai parlamenti és tanácsi rendelet (6) 57. cikkének (2) bekezdésében megállapított eljárás alapján álláspontot fogad el.
   4. cikk
   (1)   A megállapodás IV. címe 9. fejezetének „Földrajzi árujelzők” című 3. alszakasza szerint oltalom alatt álló elnevezéseket bármely olyan gazdasági szereplő használhatja, amely az adott leírásnak megfelelő mezőgazdasági terméket, élelmiszert, bort, ízesített bort vagy szeszes italt forgalmaz.
   (2)   A megállapodás 175. cikkének megfelelően a tagállamok és az Unió intézményei – többek között valamely érdekelt fél kérelmére – érvényesítik a megállapodás 170–174. cikkében meghatározott oltalmat.
   5. cikk
   A megállapodás nem értelmezhető úgy, mint amely olyan jogokat biztosít vagy kötelezettségeket ír elő, amelyekre az uniós és tagállami bíróságok és törvényszékek előtt közvetlenül hivatkozni lehet.
   6. cikk
   Ez a határozat az elfogadásának napján lép hatályba.

      Kelt Brüsszelben, 2016. május 23-án.

            a Tanács részéről

            az elnök

         F. MOGHERINI

      (1)  2014. december 18-i egyetértés (a Hivatalos Lapban még nem tették közzé).

      (2)  Partnerségi és együttműködési megállapodás egyrészről az Európai Közösségek és tagállamaik, másrészről Grúzia között (HL L 205., 1999.8.4., 3. o.)

      (3)  A Tanács 2014/494/EU határozata (2014. június 16.) az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásnak az Európai Unió nevében történő aláírásáról és ideiglenes alkalmazásáról (HL L 261., 2014.8.30., 1. o.).

      (4)  A megállapodást a Hivatalos Lapban hirdették ki az aláírásra vonatkozó határozattal együtt (HL L 261., 2014.8.30., 4. o.).

      (5)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való közzétételéről.

      (6)  Az Európai Parlament és a Tanács 1151/2012/EU rendelete (2012. november 21.) a mezőgazdasági termékek és az élelmiszerek minőségrendszereiről (HL L 343., 2012.12.14., 1. o.).


title: 2012/125/EU: A Tanács határozata ( 2012. február 28. ) a Számvevőszék egy tagjának kinevezéséről

text:
               29.2.2012

               HU

               Az Európai Unió Hivatalos Lapja

               L 55/18

         A TANÁCS HATÁROZATA
   (2012. február 28.)
   a Számvevőszék egy tagjának kinevezéséről
   (2012/125/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 286. cikke (2) bekezdésére,
   tekintettel az Európai Parlament véleményére (1),
   mivel:

               (1)

               Juan RAMALLO MASSANET megbízatása 2012. február 29-én lejár.

               (2)

               Ezért új tagot kell kinevezni,

         ELFOGADTA EZT A HATÁROZATOT:
   1. cikk
   A Tanács a 2012. március 1-jétől2018. február 28-ig terjedő időszakra Baudilio TOMÉ MUGURUZA-t nevezi ki a Számvevőszék tagjává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. február 28-án.

            a Tanács részéről

            az elnök

         N. WAMMEN

      (1)  2012. február 14-i vélemény (a Hivatalos Lapban még nem tették közzé).